**Obec Riečka**

okres Banská Bystrica

stavebný úrad

--------------------------------------------------------------–––––––––––––

číslo : Oc.Ú.- 135/2018/PM Riečka

Vybavuje : PhDr. Paučo dňa : 28.08.2018

**V E R E J N Á V Y H L Á Š K A**

**O Z N Á M E N I E**

**O ZAČATÍ ÚZEMNÉHO KONANIA A UPUSTENIE OD ÚSTNEHO POJEDNÁVANIA**

Navrhovateľka, Ing. Katarína Necpalová, Banská Bystrica 974 01 (ďalej len **„**navrhovatelia") podala dňa 20.08.2018 návrh na vydanie územného rozhodnutia o umiestnení stavby

**„ ČOV a kanalizačná prípojka „**

na pozemkoch parcelné čísla KN-C 393 k.ú. Riečka.

Uvedeným dňom bolo začaté územné konanie.

**Stavba obsahuje**:

Popis stavby: Jedná sa o stavbu „ ČOV a kanalizačná prípojka ". Stavba bude osadená podľa PD vypracovaného Ing. Stanislav Hlavatý číslo oprávnenia 0499\*A\*2-2 z 02/2009.

Jedná sa o vybudovanie nového domovej ČOV a kanalizačnej prípojky pre stavebníka Ing. Katarína Necpalová, Riečka.

Nová ČOV bude umiestnená na pôvodne povolenej a skolaudovanej stavby žumpy v na parcele č. KN 393 v k.ú. Riečka a novonavrhovanej kanalizačnej prípojky z rúr PVC DN 150 mm o dĺžke 18 m na pozemku parcelné číslo KN 393.

Splaškové odpadové vody z rodinného domu budú zvedené navrhovanou splaškovou kanalizáciou z PVC rúr D 150 mm do navrhovanej ČOV, ktorá sa vybuduje na pozemku Ing. Katarína Voskárová pred rodinným domom / na mieste už povolenej a skolaudovanej stavby žumpy / do prekrytého bezmenného potoka na pozemku stavebníčky KN 393.

Predmetom hore menovanej stavby je vybudovanie splaškovej kanalizácie z rodinného domu a osadenie domovej ČOV typ AQUATEC AT6. ČOV sa vybuduje na pozemku investora vpravo od rodinného domu.

- 2 -

Splaškové odpadové vody z rodinného domu sa zvedú navrhovanou splaškovou kanalizáciou z PVC rúr DN 150 mm do navrhovanej ČOV, ktorá sa vybuduje na pozemku investora / jestvujúca žumpa / v pravo od rodinného domu neďaleko prekrytého bezmenného potoka. Navrhované potrubie splaškových vôd sa napojí na navrhované potrubie vnútornej kanalizácie PVC DN 125 mm 01,00 m od steny rodinného domu. Vyčistené vody z ČOV sa odvedú PVC potrubím DN 150 mm do bezmenného potoka, ktorý preteká cez pozemok investora / dvor /. Celková dĺžka novonavrhovanej kanalizácie je 18 m. Potrubie začína v km 0,00 zaústením do prekrytého bezmenného potoka / rúra DN 300 /. Od km 0,00 je trasa potrubia vedená cez dvor smerom k navrhovanej ČOV, ktorá sa vybuduje v km 0,002-0,0034. Následne je trasa potrubia vedená okolo oplotenia pozemku v súbehu s rodinným domom až po km 0,018 kde je potrubie ukončené napojením na vnútornú kanalizáciu 01,00 m od steny R.D. Navrhnuté je potrubie PVC DN 150 mm. Celková dĺžka novonavrhovaného potrubia bude 18 m.

Uloženie el. kábla :

K dúchadlu sa privedie elektrický kábel CYKY 3C x 2,5 mm. Kábel bude uložený v samostatnej ryhe š. 350 mm a hĺbky 800 mm. Kábel sa uloží do pieskového lôžka hr. 200 mm. V hĺbke 400 mm pod terénom sa do ryhy osadí výstražná PVC fólia Š. 330 mm.

Domová ČOV typ AQUATEC AT6 :

Na čistenie splaškových odpadových vôd sa vybuduje typová domová ČOV - AQUATEC AT6.

Stavba „ ČOV a kanalizačná prípojka ". Stavba bude osadená podľa PD vypracovaného Ing. Stanislav Hlavatý číslo oprávnenia 0499\*A\*2-2 z 02/2009 na pozemku parcelné číslo KN-C 393 v k.ú. Riečka.

Stavebný úrad oznamuje začatie konania o umiestnení stavby v zmysle § 36 ods. 4 stavebného zákona v spojení s ustanovením § 26 správneho poriadku formou verejnej vyhlášky.

Obec Riečka, ako stavebný úrad príslušný podľa § 117 ods. 1 zákona č. 50/76 Zb. v úplnom znení o územnom plánovaní a stavebnom poriadku /stavebný zákon/ v znení neskorších predpisov, v súlade s ustanovením § 36 stavebného zákona v znení noviel oznamuje začatie územného konania dotknutým orgánom a organizáciám, ako aj známym účastníkom konania a keďže sú stavebnému úradu dobre známe pomery staveniska žiadosť poskytuje dostatočný podklad pre posúdenie navrhovanej stavby, upúšťa sa podľa § 36 ods. 2 stavebného zákona v znení noviel od ústneho pojednávania a miestneho zisťovania.

- 3 -

Účastníci územného konania môžu svoje námietky a pripomienky podať do **10 pracovných dní odo dňa doručenia oznámenia**, inak sa na ne nebude prihliadať. V rovnakej lehote oznámia svoje stanoviská dotknuté orgány a organizácie.

Účastníci konania môžu nahliadnuť do podkladov rozhodnutia na Obecnom úrade Riečka, detašované pracovisko Partizánska č. 81, Banská Bystrica v pondelok od 08,00 hod. do 10,00 hod. a stredu od 14,00 hod. do 16,00 hod. t.č. 048/4145336.

**Poučenie:**

Účastníci konania sa môžu pred vydaním rozhodnutia vyjadriť k jeho podkladom, prípadne navrhnúť ich doplnenie.

V odvolacom konaní sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.

Ak sa niektorý účastník konania nechá v konaní zastupovať, musí jeho zástupca predložiť plnú moc s overeným podpisom toho účastníka konania, ktorý sa nechal zastupovať.

 Ing. Marián S p i š i a k

 starosta obce